TSE เตรียมออกหุ้นกู้ 3 พันลบ. รองรับโครงการโซล่าร์ฟาร์มทั้งใน-ตปท.
TSE เตรียมออกหุ้นกู้ 3 พันลบ. รองรับโครงการโซล่าร์ฟาร์มทั้งใน-ตปท. ตั้งเป้าปี 59 มีกำลังการผลิตไฟฟ้าราว 250MW จากปัจจุบัน 98.5MW
12 พ.ค. 2558

นายธีร์ สีอัมพรโรจน์ ประธานเจ้าหน้าที่ฝ่ายการเงิน บริษัท ไทย โซล่าร์ เอ็นเนอร์ยี่ จำกัด (มหาชน) หรือ TSE เปิดเผยว่า บริษัทมีแผนลงทุนพัฒนาโครงการผลิตไฟฟ้าจากพลังงานแสงอาทิตย์อย่างต่อเนื่องทั้งในและต่างประเทศอย่างจริงจัง โดยล่าสุดที่ประชุมสามัญผู้ถือหุ้นได้มีมติอนุมัติให้บริษัทออกและเสนอขายหุ้นกู้ภายในวงเงินไม่เกิน 3,000 ล้านบาท เพื่อลงทุนขยายธุรกิจโครงการผลิตไฟฟ้าจากพลังงานแสงอาทิตย์
ทั้งนี้บริษัทมีเป้าหมายภายในปี 59 จะมีกำลังการผลิตไฟฟ้าประมาณ 250 เมกะวัตต์ จากปัจจุบันที่มีกำลังการผลิต 98.5 เมกะวัตต์ แบ่งเป็นภายในประเทศ 100 เมกะวัตต์ ซึ่ง บริษัทมีแผนเข้าไปลงทุนในโครงการที่ได้รับใบอนุญาตแล้ว และโครงการผลิตไฟฟ้าพลังงานแสงอาทิตย์ชุมชน ส่วนที่เหลืออีกประมาณ 50 เมกะวัตต์ เป็นลงทุนในประเทศญี่ปุ่น โดยร่วมกับพันธมิตรท้องถิ่น คาดว่าจะสามารถสรุปแผนการลงทุนและรายละเอียดโครงการได้ภายในกลางปีนี้